CELEX: 32016R0933
Language: sl
Date: 2016-06-08 00:00:00
Title: Izvedbena uredba Komisije (EU) 2016/933 z dne 8. junija 2016 o uvrstitvi določenega blaga v kombinirano nomenklaturo

14.6.2016   
            
            
               SL
            
            
               Uradni list Evropske unije
            
            
               L 155/11
            
         IZVEDBENA UREDBA KOMISIJE (EU) 2016/933
   z dne 8. junija 2016
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
            
         
               (3)
            
            
               Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
   Člen 2
   V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 8. junija 2016
      
         
            Za Komisijo
         
         
            V imenu predsednika
         
         Stephen QUEST
         
            Generalni direktor za obdavčenje in carinsko unijo
         
      
   
   
      (1)  UL L 269, 10.10.2013, str. 1.
   
      (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
   
      PRILOGA
      
                  Opis blaga
               
               
                  Uvrstitev (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Izdelek v obliki rumenega prahu z vonjem po bananah, sestavljen iz:
                  
                              —
                           
                           
                              encimsko hidroliziranega izolata sirotkinih beljakovin (90 mas. %, izraženo kot beljakovine),
                           
                        
                              —
                           
                           
                              sojinega lecitina (emulgator),
                           
                        
                              —
                           
                           
                              naravne arome banane,
                           
                        
                              —
                           
                           
                              E 104 (barvilna snov) in
                           
                        
                              —
                           
                           
                              sukraloze (sladilo).
                           
                        Izdelek se prodaja na drobno v plastični posodi z neto vsebino 1,8 kg.
                  Izdelek je namenjen mešanju s pijačami. V skladu z navedbo na etiketi je treba eno merilno žlico (30 g) zmešati s približno 3 dl vode ali mleka.
               
               
                  2106 90 92 
               
               
                  Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 2106 , 2106 90  in 2106 90 92 .
                  Izdelek vsebuje hidrolizirane beljakovine, zato ga ni mogoče uvrstiti pod tarifno številko 3502 .
                  Izdelka ni mogoče uvrstiti pod tarifno številko 3504  zaradi prisotnosti nekaterih sestavin (med drugim sladila, barvilne snovi in emulgatorja), ki so značilne za živila v okviru tarifne številke 2106 .
                  Izdelek je živilo, ki se prodaja na drobno, zato ga je treba uvrstiti pod oznako KN 2106 90 92 .